સંજય ૨૯ જુલાઈએ જન્મ્યો છે એટલે જ્યોતિષની દ્રષ્ટિએ લીયો (સિંહ) છે. અત્યંત સંવેદનશીલ તથા ઉગ્ર સ્વભાવનો છે. એ એકસરખી ઉત્કટતાથી કોઈને ચાહે કે ધિક્કારે છે. ઘડિયાળો (ખાસ કરીને રૉલેક્સ), વસ્ત્રો અને કોલોનનો શોખીન છે. મોન્ટાના, ગિયાની વરસેક એના માનીતા ડિઝાઈનરો છે. એના વૉર્ડરૉબમાં ઢગલાબંધ ડેનીમ જિન્સ છે. પણ એના માનીતા ડેનીમ છે. અરમાની એનું માનીતું કોલોન છે. સંગીતનો શોખીન છે. કાન ફાડી નાખે એવા ઊંચા અવાજે હાર્ડ રૉક મ્યુઝિક સાંભળે છે. એના સંગ્રહમાં ૨૫૦ લેસર ડિસ્ક છે. ડેફ લેપર્ડ તથા ગન્સ એન રૉઝીઝ એના માનીતા પૉપ ગ્રુપ છે. શર્મિલા ટાગોર તથા મીશેલ ફાઈફર એની માનીતી હીરોઈન છે.